ہیومن کامیڈی

ہیومن کامیڈی (فرانسیسی: La Comédie humaine، تلفظ: لا کومیدی یومین) اونورے دَ بالزاک کا 1829ء تا 1848ء کا کثیر المجلد مجموعہ ہے جس میں منسلک ناول اور کہانیاں شامل ہیں۔ یہ مجموعہ فرانسیسی سماج کی اُس دور میں عکاسی کرتا ہے جب نپولین کے سقوط کے بعد بوربن خاندان کی فرانسیسی رعایا پر راج پاٹ کی بحالی ‏(1815ء تا 1830ء) اور جولائی بادشاہت ‏(1830ء تا 1848ء) کا زمانہ تھا۔

لا کومیدی یومین میں 91 تکمیل شدہ تصانیف (کہانیاں، ناول یا تجزیاتی مضامین) اور 46 نامکمل تصانیف شامل ہیں (جن میں سے بعض صرف عنوانات کی صورت میں موجود ہیں)۔Pierre Citron edition, vol 1, 49–50. اس میں بالزاک کے پانچ تھیٹر ڈرامے یا ان کا مزاحیہ کہانیوں کا مجموعہ  (Les Cent Contes drolatiques؛ 1832ء–1837ء) شامل نہیں۔Les Cent Contes drolatiques translation: 

جدید ناول کے اولین پیش رو کی حیثیت سے بالزاک نے حقیقت کی کلیت کو بیان کیا جیسا کہ وہ اسے سمجھتے تھے اور زندگی کے وہ پہلو دکھائے جو پہلے ادب میں نظر انداز کیے گئے تھے کیونکہ وہ پہلو معیوب یا بے ہودہ سمجھے جاتے تھے۔ انھوں نے سرمایہ داری کے ابھار اور دولت کی ہمہ گیری کو نمایاں کیا جس کے نتیجے میں اشرافیہ کی زوال پذیری اور سماجی رشتوں کے ٹوٹنے کی تصویر سامنے آتی ہے۔ ہیومن کامیڈی کا عنوان قرونِ وسطیٰ کی مشہور نظم ڈیوائن کامیڈی کی طرف اشارہ کرتا ہے لیکن بالزاک کی دنیا الٰہیات نہیں بلکہ عمرانیات پر مبنی ہے جہاں محبت اور دوستی بنیادی اہمیت رکھتے ہیں۔ وہ اس پیچیدہ معاشرتی ڈھانچے کو اجاگر کرتے ہیں جس میں کمزور کچلے جاتے ہیں جبکہ بد عنوان بینکار اور لالچی سیاست دان غالب آتے ہیں۔ بالزاک کی گہری مشاہدہ نگاری نے ایسے انسانی کردار تخلیق کیے جو نہایت حقیقی اور جاندار ہیں۔ بعض کردار تو اتنے نمایاں ہیں کہ وہ ادبی نمونہ بن گئے ہیں مثلاً یوژین دُ راستینیَک (با ہمت نوجوان)، گراندے (کنجوس گھریلو جفا کار) یا بڈھا گوریو جو پدریت کی علامت بن گئے۔ انھوں نے مالی کارندوں، نوٹریوں کے کردار کے ساتھ ساتھ ووترن جیسے کئی شناخت رکھنے والے بد نام مجرم کو بھی جگہ دی۔ ان کی تصانیف میں زنانِ بازاری اور گرِزٹ (کم آمدنی والی فرانسیسی مزدور عورتیں) بھی شامل ہیں، مگر اس کے ساتھ ساتھ قد آور، نیک خو اور فرشتہ صفت خواتین بھی ہیں۔ عورتوں کے ان کرداروں اور ان کی نفسیات پر گہری توجہ نے بالزاک کو ابتدا ہی سے خواتین قارئین میں مقبول بنا دیا۔

کاتھولک کلیسیا کی مخالفت کے باوجود یہ مجموعہ تیزی سے اشاعت کا مظہر بن گیا اور ناول کی ترقی پر نہ صرف فرانس بلکہ دنیا بھر میں گہرا اثر ڈالا۔ اس کا ترجمہ کئی زبانوں میں کیا گیا اور یہ آج بھی شائع ہوتا ہے۔ اسے متعدد بار فلم اور ٹیلی ویژن کے لیے ڈھالا گیا ہے۔

 حوالہ جات 


زمرہ:ادب میں 1829ء
زمرہ:1829 ء کی متعارفات